Source: http://eur-lex.europa.eu/LexUriServ/LexUriServ.do?uri=CELEX:32009R0272:RO:NOT
Timestamp: 2013-12-09 13:45:20+00:00

Document:
EUR-Lex - 32009R0272 - RO
Regulamentul (CE) nr. 272/2009 al Comisiei din 2 aprilie 2009 de completare a standardelor de bază comune în domeniul securității aviației civile prevăzute în anexa la Regulamentul (CE) nr. 300/2008 al Parlamentului European și al Consiliului
JO L 91, 3.4.2009, p. 7-13 (BG, ES, CS, DA, DE, ET, EL, EN, FR, IT, LV, LT, HU, MT, NL, PL, PT, RO, SK, SL, FI, SV)
Ediţie specială în limba croată capitol 07 volum 020 p. 141 - 147
a documentului: 02/04/2009
a intrării în vigoare: 23/04/2009; intrare în vigoare data publicării + 20 a se vedea articolul 3
a intrării în vigoare: 29/04/2010; cel târziu a se vedea articolul 3
rectificat prin 32009R0272R(01) modificat prin 32010R0297 modificare anexă alineat A.3 de la 29/04/2010
modificat prin 32010R0297 modificare anexă alineat B.1 de la 29/04/2010
modificat prin 32011R0720 modificare anexă de la 29/04/2011
modificat prin 32011R1141 modificare anexă de la 01/12/2011
modificat prin 32013R0245 înlocuire anexă P. A PT 2 de la 21/03/2013
modificat prin 32013R0245 înlocuire anexă P. B1 de la 21/03/2013
Regulamentul (CE) nr. 272/2009 al Comisiei
de completare a standardelor de bază comune în domeniul securității aviației civile prevăzute în anexa la Regulamentul (CE) nr. 300/2008 al Parlamentului European și al Consiliului
având în vedere Regulamentul (CE) nr. 300/2008 al Parlamentului European și al Consiliului din 11 martie 2008 privind normele comune în domeniul securității aviației civile și de abrogare a Regulamentului (CE) nr. 2320/2002 [1], în special articolul 4 alineatul (2),
(1) În temeiul articolului 4 alineatul (2) din Regulamentul (CE) nr. 300/2008, Comisia trebuie să adopte măsurile generale destinate să modifice elemente neesențiale ale standardelor de bază comune în domeniul securității aviației civile prevăzute în anexa la acest regulament, prin completarea acestora.
(2) În temeiul articolului 4 alineatul (3) din Regulamentul (CE) nr. 300/2008, Comisia trebuie să adopte măsuri detaliate privind punerea în aplicare a standardelor de bază comune în domeniul securității aviației civile prevăzute în anexa la Regulamentul (CE) nr. 300/2008, completate de măsurile generale adoptate de Comisie în temeiul articolului 4 alineatul (2).
(3) Prin urmare, ar trebui adoptate măsuri generale de completare a standardelor de bază comune privind securitatea aviației civile în domeniul controlului de securitate, al controlul accesului și al altor măsuri de securitate, precum și în domeniul articolelor interzise, al recunoașterii echivalenței în țări terțe, al recrutării personalului, al instruirii, al procedurilor speciale de securitate și al derogărilor de la măsurile de securitate.
(4) Aceste măsuri generale sunt necesare pentru a atinge, în cadrul Uniunii Europene, un nivel de securitate aeronautică echivalent cu standardele prevăzute în Regulamentul (CE) nr. 2320/2002 [2], abrogat de Regulamentul (CE) nr. 300/2008.
(5) În conformitate cu articolul 24 din Regulamentul (CE) nr. 300/2008, anexa la acest regulament se aplică de la data care va fi precizată în normele de punere în aplicare, dar în cel mult 24 de luni de la intrarea în vigoare a Regulamentului (CE) nr. 300/2008. Prin urmare, aplicarea măsurilor generale adoptate în conformitate cu articolul 4 alineatul (2) din Regulamentul (CE) nr. 300/2008 ar trebui amânată până la adoptarea normelor de punere în aplicare în conformitate cu articolul 4 alineatul (3), dar cel târziu până la 29 aprilie 2010.
(6) În cel mai scurt timp, dar până la 29 aprilie 2010, ar trebui ca în toate aeroporturile Uniunii Europene să se aplice metode și tehnologii care să le permită pasagerilor să transporte, fără restricții, lichide nepericuloase. În cazul în care, până la această dată, nu este posibilă aplicarea generalizată a metodelor și tehnologilor de detecție a explozibililor lichizi, Comisia va propune completarea necesară a listei categoriilor de articole ce pot fi interzise (partea B din anexă). În cazul în care, din motive obiective, nu este posibilă aplicarea acestor metode și tehnologii în anumite aeroporturi, Comisia va specifica, în măsurile de punere în aplicare, modalitățile prin care lichidele pot fi transportate fără încălcarea standardelor de securitate.
(7) Măsurile prevăzute de prezentul regulament sunt conforme cu avizul Comitetului pentru securitatea aviației civile,
Prezentul regulament prevede măsuri generale care completează standardele de bază comune prevăzute în anexa la Regulamentul (CE) nr. 300/2008 pentru a:
(a) permite metodele de control de securitate, în conformitate cu partea A din anexă;
(b) interzice categoriile de articole, în conformitate cu partea B din anexă;
(c) prezenta motivele pentru acordarea accesului în zona de operațiuni aeriene și în zonele de securitate cu acces restricționat, în conformitate cu partea C din anexă;
(d) permite metodele pentru controlul vehiculelor, controalele și examinările de securitate ale aeronavei, în conformitate cu partea D din anexă;
(e) stabili criteriile de recunoaștere a echivalenței standardelor de securitate ale țărilor terțe, în conformitate cu partea E din anexă;
(f) stabili condițiile în care mărfurile și poșta sunt supuse controlului de securitate sau altor măsuri de securitate, precum și pentru a determina procesul de aprobare sau desemnare a agenților abilitați, a expeditorilor cunoscuți și a expeditorilor cu cont, în conformitate cu partea F din anexă;
(g) stabili condițiile în care poșta transportatorului aerian și materialele transportatorului aerian sunt supuse controlului de securitate sau altor măsuri de securitate, în conformitate cu partea G din anexă;
(h) stabili condițiile în care proviziile de bord și proviziile de aeroport sunt supuse controlului de securitate sau altor măsuri de securitate, precum și pentru a determina procesul de aprobare sau desemnare a furnizorilor abilitați și a furnizorilor cunoscuți, în conformitate cu partea H din anexă;
(i) stabili criteriile de definire a părților critice ale zonelor de securitate cu acces restricționat, în conformitate cu partea I din anexă;
(j) stabili criteriile aplicabile pentru recrutarea persoanelor care vor aplica sau vor fi responsabile de aplicarea controlului de securitate, controlului accesului și a altor măsuri de securitate, pentru recrutarea instructorilor de securitate, precum și pentru metodele de instruire a acestor persoane și a persoanelor cărora li se eliberează o legitimație de aeroport sau o legitimație de membru de echipaj, în conformitate cu partea J din anexă; și
(k) stabili condițiile în care pot fi aplicate proceduri speciale de securitate sau derogări de la măsurile de securitate, în conformitate cu partea K din anexă.
1. "provizii de aeroport" înseamnă toate articolele care urmează să fie vândute, folosite sau puse la dispoziție în zonele de securitate cu acces restricționat ale aeroporturilor;
2. "provizii de bord" înseamnă toate articolele, în afară de:
(b) obiecte transportate de alte persoane decât pasagerii; și
(c) poșta transportatorului aerian și materialele transportatorului aerian,
care urmează să fie luate la bordul unei aeronave pentru a fi utilizate, consumate sau cumpărate de către pasageri sau echipaj în timpul zborului;
3. "furnizor de provizii de bord abilitat" înseamnă un furnizor ale cărui proceduri respectă normele și standardele comune de securitate suficiente pentru a permite livrarea proviziilor de bord direct în aeronavă;
4. "furnizor de provizii de bord cunoscut" înseamnă un furnizor ale cărui proceduri respectă normele și standardele comune de securitate suficiente pentru a permite livrarea proviziilor de bord unui transportator aerian sau unui furnizor reglementat, nu direct în aeronavă;
5. "furnizor de provizii de aeroport cunoscut" înseamnă un furnizor ale cărui proceduri respectă normele și standardele comune de securitate suficiente pentru a permite livrarea proviziilor de aeroport în zonele de securitate cu acces restricționat.
Se aplică începând cu data menționată în normele de punere în aplicare, adoptate în conformitate cu procedura prevăzută la articolul 4 alineatul (3) din Regulamentul (CE) nr. 300/2008, dar nu mai târziu de 29 aprilie 2010.
Adoptat la Bruxelles, 2 aprilie 2009.
[2] JO L 355, 30.12.2002, p. 1.
Metode de control de securitate acceptate
Normele de punere în aplicare care urmează să fie adoptate în conformitate cu articolul 4 alineatul (3) din Regulamentul (CE) nr. 300/2008 pot permite utilizarea următoarelor metode de control de securitate, fie individual, fie combinat, ca mijloc principal sau secundar și în anumite condiții:
1. Pentru controlul de securitate al persoanelor:
(a) control manual;
(b) porți detectoare de metale;
(c) detectoare portabile de metale;
(d) câini dresați pentru detectarea de explozibili; precum și
(e) echipamente de detectare a urmelor de explozibili.
2. Pentru controlul de securitate al bagajelor de mână, al obiectelor transportate de alte persoane decât pasagerii, al poștei transportatorului aerian și al materialelor transportatorului aerian, cu excepția cazurilor în care acestea sunt încărcate în cala aeronavei și cu excepția proviziilor de bord și a proviziilor de aeroport:
(b) control vizual;
(c) echipamente cu raze X;
(d) sisteme de detectare a explozibililor;
(e) câini dresați pentru detectarea de explozibili; precum și
(f) echipamente de detectare a urmelor de explozibili.
Pentru controlul de securitate al lichidelor, gelurilor și aerosolilor:
(a) gustarea sau testarea pe piele;
(e) câini dresați pentru detectarea de explozibili;
(f) echipamente de detectare a urmelor de explozibili;
(g) benzi de test reactive chimic; precum și
(h) scanere pentru lichide îmbuteliate.
3. Pentru controlul de securitate al bagajelor de mână, al mărfurilor și poștei, precum și al poștei transportatorului aerian și al materialelor transportatorului aerian care urmează să fie încărcate în cala aeronavei:
(f) echipamente de detectare a urmelor de explozibili; și
(g) cameră de simulare.
Pentru a evalua metodele de control de securitate care utilizează tehnologii noi care nu au fost prevăzute în momentul adoptării prezentului regulament, normele de punere în aplicare care urmează să fie adoptate în conformitate cu articolul 4 alineatul (3) din Regulamentul (CE) nr. 300/2008 pot permite folosirea altor metode cu titlu experimental și pe o perioadă limitată, cu condiția ca aceste experimente să nu aducă atingere nivelului general de securitate.
Categorii de articole care pot fi interzise
Normele de punere în aplicare care urmează să fie adoptate în conformitate cu articolul 4 alineatul (3) din Regulamentul (CE) nr. 300/2008 pot interzice, în anumite condiții, introducerea uneia sau a tuturor categoriilor de articole de mai jos în zonele de securitate cu acces restricționat sau la bordul aeronavei:
(a) pistoale, arme de foc sau alte dispozitive care lansează proiectile – dispozitive care pot fi utilizate sau par că pot fi utilizate pentru a cauza vătămări grave prin lansarea de proiectile;
(b) dispozitive cu efect paralizant – dispozitive concepute special pentru a paraliza sau a imobiliza;
(c) obiecte cu vârf ascuțit sau cu muchie ascuțită – obiecte cu vârful ascuțit sau cu muchia ascuțită care pot fi utilizate pentru a cauza vătămări grave;
(d) unelte de lucru – unelte care pot fi utilizate atât pentru a cauza vătămări grave, cât și pentru a pune în pericol siguranța aeronavei;
(e) instrumente contondente – obiecte care pot fi utilizate pentru a cauza vătămări grave atunci când sunt folosite pentru a lovi; precum și
(f) substanțe și dispozitive explozive și incendiare – substanțe și dispozitive explozive și incendiare care pot fi utilizate sau care par că pot fi utilizate pentru a cauza vătămări grave sau care pot pune în pericol siguranța aeronavei.
Controlul accesului: motive pentru acordarea accesului în zona de operațiuni aeriene și în zonele de securitate cu acces restricționat
Accesul în zona de operațiuni aeriene și în zonele de securitate cu acces restricționat se acordă în conformitate cu următoarele criterii:
1. Accesul în zona de operațiuni aeriene poate fi permis numai dacă persoanele sau vehiculele au un motiv întemeiat să se afle în zona respectivă.
Pentru a obține accesul în zona de operațiuni aeriene, persoana trebuie să dețină o autorizație.
Pentru a obține accesul în zona de operațiuni aeriene, vehiculul trebuie să aibă un permis.
2. Accesul în zonele de securitate cu acces restricționat poate fi permis numai dacă persoanele sau vehiculele au un motiv întemeiat să se afle în zonele respective.
Pentru a obține accesul în zonele de securitate cu acces restricționat, persoana trebuie să dețină o autorizație.
Pentru a obține accesul în zonele de securitate cu acces restricționat, vehiculul trebuie să prezinte un permis de acces.
PARTEA D.
Metode acceptate pentru controlul vehiculelor, controalele și examinările de securitate ale aeronavei
Normele de punere în aplicare care urmează să fie adoptate în conformitate cu articolul 4 alineatul (3) din Regulamentul (CE) nr. 300/2008 pot permite utilizarea următoarelor metode pentru controlul vehiculelor, controalele și examinările de securitate ale aeronavei, fie individual, fie combinat, ca mijloc principal sau secundar și în anumite condiții:
(c) câini dresați pentru detectarea de explozibili; precum și
(d) echipamente de detectare a urmelor de explozibili.
Pentru a evalua metode de control care utilizează tehnologii noi care nu au fost prevăzute în momentul adoptării prezentului regulament, normele de punere în aplicare care urmează să fie adoptate în conformitate cu articolul 4 alineatul (3) din Regulamentul (CE) nr. 300/2008 pot permite folosirea altor metode cu titlu experimental și pe o perioadă limitată, cu condiția ca aceste experimente să nu aducă atingere nivelului general de securitate.
PARTEA E.
Criterii de recunoaȘtere a echivalenței standardelor de securitate ale țărilor terțe
Comisia recunoaște echivalența standardelor de securitate ale țărilor terțe în funcție de următoarele criterii:
(a) țara terță respectivă este în bune relații de cooperare cu Comunitatea și statele sale membre;
(b) Comisia a verificat că țara terță respectivă aplică în mod satisfăcător standardele de securitate aeronautică, inclusiv controlul calității; precum și
(c) Comisia a verificat că:
- în ceea ce privește pasagerii și bagajele de mână, se aplică măsuri de securitate echivalente celor stabilite în secțiunile 1, 3, 11 și 12 și la punctele 4.1 și 4.2 din anexa la Regulamentul (CE) nr. 300/2008, precum și în alte acte conexe de punere în aplicare;
- în ceea ce privește bagajele de cală, se aplică măsuri de securitate echivalente celor stabilite în secțiunile 1, 3, 5, 11 și 12 din anexa la Regulamentul (CE) nr. 300/2008, precum și în alte acte conexe de punere în aplicare;
- în ceea ce privește mărfurile și poșta, se aplică măsuri de securitate echivalente celor stabilite în secțiunile 1, 3, 6, 11 și 12 din anexa la Regulamentul (CE) nr. 300/2008, precum și în alte acte conexe de punere în aplicare; și/sau
- în ceea ce privește securitatea aeronavei, se aplică măsuri de securitate echivalente celor stabilite în secțiunile 1, 3, 11 și 12 și la punctele 4.1 și 4.2 din anexa la Regulamentul (CE) nr. 300/2008, precum și în alte acte conexe de punere în aplicare.
PARTEA F.
1. Mărfurile și poșta: condițiile în care sunt supuse controlului de securitate sau altor măsuri de securitate
Mărfurile și poșta care urmează să fie încărcate pe o aeronavă sunt supuse controlului de securitate, cu excepția cazului în care:
(a) un agent abilitat a aplicat expedierii măsurile de securitate și expedierea a fost protejată de orice intervenție neautorizată din momentul aplicării acelor măsuri de securitate; sau
(b) un expeditor cunoscut a aplicat expedierii măsurile de securitate și expedierea a fost protejată de orice intervenție neautorizată din momentul aplicării acelor măsuri de securitate; sau
(c) un expeditor cu cont a aplicat expedierii măsurile de securitate, expedierea a fost protejată de orice intervenție neautorizată din momentul aplicării acelor măsuri de securitate, iar mărfurile sunt transportate cu avioane de marfă sau poșta cu aeronave poștale; sau
(d) au fost aplicate măsuri de securitate pentru mărfurile transferate și pentru poșta transferată, în conformitate cu punctul 6.1.2 din anexa la Regulamentul (CE) nr. 300/2008.
2. Mărfurile și poșta: procesul de aprobare sau desemnare a agenților abilitați, a expeditorilor cunoscuți și a expeditorilor cu cont
Se aplică următorul proces de aprobare sau desemnare a agenților abilitați, a expeditorilor cunoscuți și a expeditorilor cu cont:
1. Agenții abilitați trebuie să fie aprobați de autoritatea competentă.
Pentru a obține aprobarea ca agent abilitat, solicitantul prezintă o documentație privind standardele de securitate aeronautică, după care este supus unei verificări la fața locului pentru a se asigura că acesta respectă standardele cerute.
2. Expeditorii cunoscuți sunt aprobați de autoritatea competentă.
Pentru a obține aprobarea ca expeditor cunoscut, solicitantul prezintă o documentație privind standardele de securitate aeronautică, după care este supus unei verificări la fața locului pentru a se asigura că acesta respectă standardele cerute.
Ca alternativă la procedura de aprobare, autoritatea competentă poate permite unui expeditor cunoscut să fie desemnat de către un agent abilitat până la o dată ce va fi stabilită în normele de punere în aplicare care urmează să fie adoptate în conformitate cu articolul 4 alineatul (3) din Regulamentul (CE) nr. 300/2008.
3. Expeditorii cu cont trebuie să fie desemnați de un agent abilitat.
Pentru a desemna un expeditor cu cont, agentul abilitat se asigură că viitorul expeditor cu cont furnizează informații privind standardele de securitate aeronautică și îl validează.
PARTEA G.
Poșta transportatorului aerian și materialele transportatorului aerian: condițiile în care sunt supuse controlului de securitate sau altor măsuri de securitate
Poșta transportatorului aerian și materialele transportatorului aerian care urmează a fi încărcate în cala unei aeronave sunt fie supuse controlului de securitate, precum bagajele de cală, fie supuse acelorași măsuri de securitate, precum mărfurile și poșta.
Poșta transportatorului aerian și materialele transportatorului aerian care urmează a fi încărcate în orice altă parte a avionului decât cala sunt supuse aceluiași control de securitate ca bagajele de mână.
PARTEA H.
Proviziile de bord și proviziile de aeroport
1. Proviziile de bord și proviziile de aeroport: condițiile în care sunt supuse controlului de securitate sau altor măsuri de securitate
1. Proviziile de bord care urmează să fie încărcate pe o aeronavă sunt supuse controlului de securitate, cu excepția cazului în care:
(a) au făcut obiectul unor măsuri de securitate din partea transportatorului aerian care le livrează la propria aeronavă și au fost protejate de orice intervenție neautorizată din momentul aplicării acestor măsuri până la livrarea la aeronavă; sau
(b) au făcut obiectul unor măsuri de securitate din partea unui furnizor abilitat și au fost protejate de orice intervenție neautorizată din momentul aplicării acestor măsuri până la livrarea la aeronavă, sau, dacă este cazul, transportatorului aerian sau altui furnizor abilitat; sau
(c) au făcut obiectul unor măsuri de securitate din partea unui furnizor cunoscut și au fost protejate de orice intervenție neautorizată din momentul aplicării acestor măsuri până la livrarea la transportatorul aerian sau la furnizorul abilitat.
2. Proviziile de aeroport trebuie să fie supuse controlului de securitate înainte de a le fi permisă introducerea în zonele de securitate cu acces restricționat, cu excepția cazului în care au făcut obiectul unor măsuri de securitate din partea unui furnizor cunoscut, iar proviziile au fost protejate de orice intervenție neautorizată din momentul aplicării acestor măsuri până la sosirea acestora în zona de securitate cu acces restricționat.
2. Proviziile de bord și proviziile de aeroport: procesul de aprobare sau desemnare a furnizorilor abilitați și a furnizorilor cunoscuți
1. Furnizorii de provizii de bord abilitați trebuie să fie aprobați de autoritatea competentă până la o dată care urmează a fi stabilită de normele de punere în aplicare, în conformitate cu articolul 4 alineatul (3) din Regulamentul (CE) nr. 300/2008.
2. Furnizorii de provizii de bord cunoscuți trebuie să fie desemnați de către operatorul sau entitatea către care fac livrările.
Pentru a desemna un furnizor de provizii de bord cunoscut, operatorul sau entitatea către care acesta face livrările se asigură că viitorul furnizor cunoscut prezintă o documentație privind standardele de securitate aeronautică și îl validează.
3. Furnizorii de provizii de aeroport cunoscuți trebuie să fie desemnați de către operatorul aeroportuar.
Pentru a desemna un furnizor de provizii de aeroport cunoscut, operatorul aeroportuar se asigură că viitorul furnizor cunoscut prezintă o documentație privind standardele de securitate aeronautică și îl validează.
Criterii de definire a părților critice ale zonelor de securitate cu acces restricționat
Definirea părților critice ale zonelor de securitate cu acces restricționat trebuie să fie astfel făcută încât să se asigure că nu are loc o contaminare a pasagerilor care au fost deja supuși controlului de securitate (care își încep călătoria sau sunt în transfer) și a bagajelor de mână ale acestora, precum și a bagajelor de cală supuse controlului de securitate la plecare (la începutul călătoriei sau în transfer).
PARTEA J.
Recrutarea personalului și metode de instruire
1. Criterii pentru recrutarea personalului
Se aplică următoarele criterii, atât pentru recrutarea persoanelor care vor pune în aplicare, cât și a celor care vor fi responsabile de aplicarea controlului de securitate, a controlului accesului și a altor măsuri de securitate, precum și pentru recrutarea instructorilor:
(a) aceste persoane trebuie să fi trecut cu succes printr-o verificare a antecedentelor sau printr-o verificare înainte de angajare, în conformitate cu legislația națională; și
(b) aceste persoane trebuie să aibă aptitudinile necesare pentru a îndeplini sarcinile care le sunt atribuite.
Normele de punere în aplicare ce urmează a fi adoptate în conformitate cu articolul 4 alineatul (3) din Regulamentul (CE) nr. 300/2008 pot impune ca:
(a) persoanele care pun în aplicare sau cele care sunt responsabile de aplicarea controlului de securitate, a controlului accesului și a altor măsuri de securitate,
(b) instructorii, și
(c) persoanele cărora li se eliberează o legitimație de aeroport sau o legitimație de membru de echipaj,
să beneficieze de o instruire teoretică, practică și/sau de o pregătire la locul de muncă.
PARTEA K.
Condiții în care pot fi aplicate proceduri speciale de securitate sau derogări de la măsurile de securitate
Normele de punere în aplicare care urmează să fie adoptate în conformitate cu articolul 4 alineatul (3) din Regulamentul (CE) nr. 300/2008 pot permite proceduri speciale de securitate sau derogări de la măsurile de securitate, cu condiția ca:
(a) procedura sau derogarea să fie stabilită de Comisie sau de autoritatea competentă; și
(b) să existe motive obiective care să justifice procedura sau derogarea.

References: articolul 3
 articolul 3
 articolul 4
 articolul 24
 articolul 4
 articolul 4
 articolul 4
 articolul 4
 articolul 4
 articolul 4
 articolul 4
 articolul 4
 articolul 4
 articolul 4
 articolul 4
 articolul 4